ગઢડા તાલુકાના મોટીકુંડળ ગામે નાળાનું કામ કરી રહેલા રાજપૂત યુવક ઉપર ત્રણ અજાણ્યા શખ્સો ફાયરીંગ કરતા આ યુવાનને પગના ભાગે ગોળીઓ વાગતા ઈજા થતા સારવાર માટે ભાવનગરની હોસ્પીટલે ખસેડાયો હતો. ગઢડા તાલુકાના મોટીકુંડળ ગામથી એક કિલોમીટર દુર સમઢીયાળા રોડ ઉપર નાળાનું કામ ચાલી રહ્યુ છે. આ કામ સાથે જોડાયેલા અને દેખરેખ કરી રહેલા કોન્ટ્રાક્ટર શિહોર તાલુકાના નવાગામ કનિવાવ ગામના હરદેવસિંહ નકુમ ઉપર બપોરના સમયે ત્રણ અજાણ્યા શખ્સો ફાયરીંગ કરી નાશી છુટ્યા હતા.